Nr. L 257/34 De Europæiske Fællesskabers Tidende 1. 10, 80 RÅDETS FORORDNING (EØF Nr. 2524/80 af 30. september 1980 om gennemførelse af afgørelse nr. 2/80, truffet af Den Den blandede Komité EØF — Norge om ændring af liste B, der som bilag er knyttet til protokol nr. 3 angående definitionen af begrebet »varer med oprindelsesstatus« og angående metoderne for administrativt samarbejde RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: Overenskomsten mellem Det europæiske økonomiske Fællesskab og kongeriget Norge (?) blev undertegnet den 14. maj 1973 og trådte i kraft den 1. juli 1973; i medfør af artikel 28 i protokol nr. 3 angående defini- tionen af begrebet »varer med oprindelsesstatus« og angående metoderne for administrativt samarbejde, som udgør en integrerende del af overenskomsten, har Den blandede Komité vedtaget afgørelse nr. 2/80, om æn- dring af liste B, der som bilag er knyttet til nævnte pro- tokol; denne afgørelse bør finde anvendelse i Fællesskabet — UDSTEDT FØLGENDE FORORDNING: Artikel 1 Med henblik på gennemførelsen af overenskomsten mellem Det europæiske økonomiske Fællesskab og Norge finder afgørelse nr. 2/80 truffet af Den blandede Komité EØF — Norge anvendelse i Fællesskabet. Teksten til afgørelsen er knyttet som bilag til denne forordning. Artikel 2 Denne forordning træder i kraft den 1. oktober 1980. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. september 1980. (?) EFT nr. L 171 af 27. 6. 1973, s. 2. På Rådets vegne C. NEY Formand